ส่วนที่ 1 การประกอบธุรกิจ

1.  นโยบายและภาพรวม การประกอบธุรกิจ

บริษัท ไทยมิตซูวา จำกัด(มหาชน) ได้ก่อตั้งขึ้นเมื่อวันที่ 4 พฤศจิกายน 2530 โดยผู้เริ่มก่อตั้งบริษัท
คือ บริษัท มิตซูวา อิเล็คทริค อินดัสตรี จำกัด
ซึ่งเป็นหนึ่งในผู้นำด้านการรับจ้างผลิตและประกอบชิ้นส่วนพลาสติกจากประเทศญี่ปุ่น
และบริหารงานโดยตระกูล“ยามาด้า”
มีวัตถุประสงค์การประกอบธุรกิจรับจ้างผลิตและประกอบชิ้นส่วนพลาสติกวิศวกรรม (Engineering
Plastic Parts) เพื่อจำหน่ายให้แก่ผู้ผลิตสินค้าต้นแบบ หรือ Original Equipment
Manufacturer (OEM) ซึ่งมีฐานการผลิตทั้งในประเทศและต่างประเทศ

ต่อมา บริษัทได้เพิ่มทุนจดทะเบียนมาเป็นลำดับ โดยเมื่อวันที่ 5 กุมภาพันธ์ 2546
บริษัทได้เพิ่มทุนจดทะเบียนเป็น 199.5 ล้านบาท โดยการแปรสภาพจาก บริษัทจำกัด เป็น
บริษัทจำกัด(มหาชน) และได้เข้าจดทะเบียนในตลาดหลักทรัพย์ เอ็มเอไอ (mai) ใช้ชื่อย่อว่า TMW
ตั้งอยู่ที่ 31 หมู่ 2 ถนนลาดหลุมแก้ว ตำบลบ้านฉาง อำเภอเมือง จังหวัดปทุมธานี 12000
บริษัทได้ดำเนินกิจการเติบโตอย่างต่อเนื่อง จนกระทั่งในปัจจุบัน มีโรงงานทั้งสิ้น 7 โรง กับ
คลังสินค้า 5 แห่ง และมีสาขาของบริษัทตั้งอยู่ที่ 159 หมู่ 6 ตำบลท่าอ่าง อำเภอโชคชัย
จังหวัดนครราชสีมา 30190
ซึ่งภายในพื้นที่สาขาเป็นที่ตั้งโรงงานที่รับจ้างผลิตและประกอบชิ้นส่วนพลาสติก 1 โรง และ
โรงงานที่รับจ้างผลิตและประกอบชิ้นส่วนแมกนีเซียม 1 โรง ซึ่งได้เปิดดำเนินงานในปี 2554
โดยผลิตกรอบกล้องถ่ายรูปให้ลูกค้า เพื่อนำไปใช้ในการผลิตกล้องถ่ายรูปแบรนด์ญี่ปุ่นที่มีชื่อเสียง เช่น
นิคอน ฟูจิ โซนี่และแคนนอน เป็นต้น

ในระหว่างปี 2546 บริษัทได้ลงทุนร่วมกับบริษัท มิตซูวา อิเล็คทริค อินดัสตรี จำกัด ก่อตั้งบริษัท
มิตซูวา เพรสซิชั่น พลาสติก (อู๋ซี) จำกัด ซึ่งเป็นบริษัทที่จดทะเบียนในประเทศจีน
โดยมีสัดส่วนกรลงทุน ในอัตราร้อยละ 50 ต่อ 50 ของทุนจดทะเบียนและเรียกชำระตามกฎหมาย
และมีระยะเวลาในการดำเนินธุรกิจ 50 ปี
ประกอบธุรกิจรับจ้างผลิตและประกอบชิ้นส่วนพลาสติกเช่นเดียวกับบริษัท ตั้งอยู่ในพื้นที่ A-A
Machiner & Electronics Park, Wu Xi National Hi-tech Zone
ประเทศจีนและกิจการยังคงดำเนินงานอยู่ในปัจจุบัน

ในระหว่างปี 2549 บริษัทฯ ได้ร่วมลงทุนกับบริษัทแม่และบริษัทอื่นอีกแห่งหนึ่งเพื่อลงทุนใน บริษัท
มิตซูวา วินาพลาสต์ จำกัด ซึ่งเป็นบริษัทที่จดทะเบียนในประเทศสาธารณรัฐสังคมนิยมเวียดนาม
มีที่ตั้งอยู่ที่ Lot B8, Que Vo Industrial Zone, Bac Ninh Province, Vietnam
ประกอบธุรกิจรับจ้างผลิตและประกอบชิ้นส่วนพลาสติกเช่นเดียวกับบริษัท
มีสัดส่วนการลงทุนในอัตราร้อยละ 37.50 : 37.50 : 25 ของทุนที่เรียกชำระตามกฎหมาย
โดยมีระยะเวลาดำเนินธุรกิจ 48 ปี

นับตั้งแต่วันที่ 23 ธันวาคม 2548 แต่ในช่วงปลายปี 2555 บริษัทร่วมแห่งนี้ได้หยุดกิจการ
และเข้าสู่กระบวนการชำระบัญชีตามกฎหมาย เพื่อจัดการทรัพย์สินและหนิ้สินของกิจการ
จนกระทั่งต่อมาในเดือนตุลาคม 2556
บริษัทร่วมแห่งนี้ได้ทำสัญญาโอนกรมสิทธิในทรัพย์สินต่างๆกับบริษัท แซมโปวินา จำกัด
ซึ่งบริหารโดยชาวเกาหลี และบริษัทนี้สามารถดำเนินธุรกิจตามระยะเวลาของสิทธิที่เหลืออยู่ได้
เกือบ 40 ปี ในส่วนของ การชำระบัญชีของบริษัทมิตซูวา วินาพลสต์ จำกัด
เพื่อให้เป็นไปตามกฎหมายนั้น การดำเนินการใกล้จะเสร็จสิ้น
โดยคาดว่าจะเสร็จสิ้นในไตรมาสแรกของรอบบัญชีถัดไป (1 เมษายน 2557 – 30มิถุนายน 2557)

กลุ่มบริษัทมิตซูวาทั้งในญี่ปุ่น ไทย และจีน ต่างประกอบธุรกิจ
โดยมีวัตถุประสงค์ร่วมที่จะผลิตสินค้าที่เป็นชิ้นส่วนพลาสติกเพื่อนำไปใช้ในอุตสาหกรรมรถยนต์และอุปกรณ์เครื่องใช้สำนักงานและเครื่องใช้ไฟฟ้าต่างๆ
ด้วยความมุ่งมั่นที่จะผลิตและพัฒนา สินค้าในด้านคุณภาพและเทคนิคที่ทันสมัย
เพื่อให้ธุรกิจเติบโตต่อไปข้างหน้ายิ่งขึ้นไป นอกจากนี้แล้ว กลุ่มบริษัทตระหนักและเล็งเห็นว่า
ปัจจัยด้านเทคโนโลยีและคุณภาพฝีมือแรงงานที่มีศักยภาพที่มีอยู่ในประเทศไทย
ยังคงสามารถมุ่งสู่ความเป็นหนึ่งในกลุ่มประเทศที่กำลังพัฒนาได้
จึงเชื่อมั่นที่จะดำเนินธุรกิจต่อไปข้างหน้าอย่างมั่นคง

โครงสร้างการถือหุ้นของกลุ่มบริษัท

  11.63% (ณ วันที่ 16 มิถุนายน 2557)

52.04% (ปัจจุบันปี 2557)

59.25% (ปัจจุบันปี 2557)

  ไทยมิตซูวา มีบริษัทร่วม 2 แห่ง

1. บริษัท มิตซูวา เพรสซิชั่น พลาสติก (อู๋ซิ) จำกัด มีผู้ถือหุ้น ดังนี้

บริษัท ไทยมิตซูวา จำกัด (มหาชน) เป็นผู้ถือหุ้นร้อยละ 50

บริษัท มิตซูวา อิเล็กทริค อินดัสตรี จำกัด เป็นผู้ถือหุ้นร้อยละ 50

  2. บริษัท มิตซูวา วินาพลาสต์จำกัด มีผู้ถือหุ้น ดังนี้

  บริษัท ไทยมิตซูวา จำกัด (มหาชน) เป็นผู้ถือหุ้นร้อยละ 40.79

  บริษัท มิตซูวา อิเล็กทริค อินดัสตรี จำกัด เป็นผู้ถือหุ้นร้อยละ 59.21

  ไทยมิตซูวา มีบริษัทย่อย 1 แห่ง

  บริษัท แรนนี่ จำกัด ปัจจุบันเป็นบริษัทร้างซึ่งไม่มีการประกอบพาณิชย์กิจมาตั้งแต่ปี 2543

  บริษัท ไทยมิตซูวา จำกัด (มหาชน) เป็นผู้ถือหุ้นร้อยละ 100

  ไทยมิตซูวา มีสาขา 1 แห่ง อยู่ในจังหวัดนครราชสีมา ภายในพื้นที่สาขาประกอบด้วย

  โรงงานผลิตผลิตภัณฑ์พลาสติก และ โรงงานผลิตผลิตภัณฑ์แมกนีเซียม

2. ลักษณะการประกอบธุรกิจ

บริษัทมีรายได้จากการประกอบธุรกิจหลัก 3 กลุ่ม ดังนี้

1.  ผลิตภัณฑ์พลาสติก

2.  ผลิตภัณฑ์แมกนีเซียม

3.  แม่พิมพ์

  ต่อไปนี้เป็นข้อมูลรายได้ที่แยกเป็น 3 ลักษณะ

  1. รายได้จำแนกตามส่วนงาน (segment)

  2. รายได้จากผลิตภัณฑ์พลาสติก - รายอุตสาหกรรม

  3. รายได้จากการขายผลิตภัณฑ์แมกนีเซียม - รายลูกค้า

1.  รายได้จำแนกตามส่วนงาน (segment)

  --------------------------------- ---------- --------- ---------- --------- ---------- ---------
  รายได้จากการขาย                    ปี 2556     สัดส่วน     ปี 2555     สัดส่วน     ปี 2554     สัดส่วน

  ผลิตภัณฑ์พลาสติก- ในประเทศ            1,537.36   70.21%    1,498.08   63.10%    991.11     60.89%

  ผลิตภัณฑ์พลาสติก – ต่างประเทศ          151.53     6.92%     275.75     11.61%    260.53     16.01%

  รวมรายได้จากการขายผลิตภัณฑ์พลาสติก     1,688.88   77.13%    1,773.83   74.71%    1,251.64   76.90%

  ผลิตภัณฑ์แมกนีซียม – ในประเทศ          313.24     14.31%    381.83     16.08%    233.03     14.32%

  ผลิตภัณฑ์แมกนีเซียม – ต่างปะรเทศ        36.79      1.68%     76.76      3.23%     20.24      1.24%

  รวมรายได้จากการขายผลิตภัณฑ์แมกนีเซียม   350.03     15.99%    458.59     19.31%    253.27     15.56%

  แม่พิมพ์- ในประเทศ                   132.08     6.03%     124.35     5.24%     111.79     6.87%

  แม่พิมพ์ – ต่างประเทศ                 18.72      0.85%     17.51      0.74%     10.96      0.67%

  รวมรายได้จากการขายแม่พิมพ์            150.79     6.89%     141.86     5.97%     122.75     7.54%

  รวมรายได้จากการขายทั้งสิ้น             2,189.70   100.00%   2,374.28   100.00%   1,627.66   100.00%
  --------------------------------- ---------- --------- ---------- --------- ---------- ---------

2.  รายได้จากผลิตภัณฑ์พลาสติก - รายอุตสาหกรรม

  -------------------------- ---------------- ---------------- ---------------
  ประเภทอุตสาหกรรม            ปทุมธานี (ล้านบาท)  โคราช (ล้านบาท)   รวม (ล้านบาท)

  รถยนต์                      471.55           39.91            511.46

  เครื่องใช้สำนักงาน             438.81           156.28           595.09

  รถมอเตอร์ไซค์                395.79           54.23            450.02

  เครื่องใช้ไฟฟ้าภายในบ้าน        87.82            29.88            117.70

  เครื่องใช้ไฟฟ้าและอิเล็กทรอนิกส์   3..09            11.52            14.61

  รวม                        1,397.06         291.82           1,688.88
  -------------------------- ---------------- ---------------- ---------------

3.  รายได้จากการขายผลิตภัณฑ์แมกนีเซียม – รายลูกค้า

  -------------------------------- -------------------- ------------------
  ชื่อลูกค้า                           จำนวนเงิน (ล้านบาท)    % สัดส่วน

  โซนี่                              233.54               66.72

  ฟูจิ                               57.31                16.37

  มิตซูวา อิเล็กทริค อินดัสตรี             28.47                8.13

  ELEMATEC                         22.24                6.35

  JAE                              8.32                 2.38

  นิคอน                             0.15                 0.04

  รวม                              350.03               100.00
  -------------------------------- -------------------- ------------------

แผนภูมิ แสดงสัดส่วนรายได้จากการขายผลิตภัณฑ์แมกนีเซียม

[]

2.1 ลักษณะผลิตภัณฑ์

2.1.1 ผลิตภัณฑ์พลาสติก สามารถแบ่งออกเป็น 3 ประเภท ดังนี้

1.  ผลิตภัณฑ์ชิ้นส่วนพลาสติกสำหรับเครื่องใช้ไฟฟ้า และเครื่องใช้อิเล็กทรอนิกส์
    ประเภทออดิโอวิชชวล(Audio Visual) เช่น หน้ากาก (Cover) และปุ่มควบคุม
    (Button) ต่างๆ ของเครื่องเล่น วีดีโอเทป (VCR) ดีวีดี (DVD Player) วิทยุติดรถยนต์
    (Car Stereo ) และโครงเครื่องเล่นวีดีโอเทป เครื่องรับโทรทัศน์ชนิดจอแบน(Flat
    Screen Television) กล้องวิดีโอดิจิตอล (Handy cam) และกล้องถ่ายรูป (Camera)

2.  ผลิตภัณฑ์ชิ้นส่วนพลาสติกสำหรับเครื่องใช้ในสำนักงาน (Office Automation)
    และเครื่องใช้ไฟฟ้าภายในบ้าน (Home Appliances) เช่น โครง (Body)
    ของเครื่องแฟกซ์ (Facsimile) เครื่องถ่ายเอกสาร (Copier) และ เครื่องพิมพ์งาน
    (Printer) แป้นพิมพ์คอมพิวเตอร์ โครงเครื่องปรับอากาศ (Air Conditioner)
    หน้ากากและรีโมตคอนโทรลสำหรับเครื่องปรับอากาศ โครงพัดลมดูดอากาศ (Ventilator)
    โครงเครื่องรับโทรศัพท์ และ โครงเครื่องไมโครเวฟ (Microwave Oven) เป็นต้น

3.  ผลิตภัณฑ์ชิ้นส่วนพลาสติกสำหรับรถยนต์(Automobile) รถกระบะ (Pick Up)
    และจักรยานยนต์ (Motorcycle) เช่น บังโคลน (Fender)
    รถจักรยานยนต์ส่วนหน้าและหลัง แผงกันชน (Bumper) กระจกข้าง (Door Mirror)
    คันจับประตู (Door Handle) และ ที่ปัดน้ำฝน เป็นต้น

    2.  ผลิตภัณฑ์ชิ้นส่วนแมกนีเซียมสำหรับกล้องถ่ายรูป (Camera Body Frame)

    3.  การให้บริการพิเศษแก่ลูกค้าโดยการรับจ้างผลิต/ซ่อม
        และปรับปรุงแม่พิมพ์สำหรับผลิตชิ้นส่วนพลาสติก (Molding Service)

ผลิตภัณฑ์ชิ้นส่วนทุกประเภท
ที่ผลิตในประเทศไทยใช้เทคโนโลยีการผลิตเช่นเดียวกับที่บริษัทแม่ที่ญี่ปุ่นใช้อยู่ในปัจจุบัน
โดยการกำกับดูแลของผู้เชี่ยวชาญญี่ปุ่น ดังนั้น
คุณภาพผลิตภัณฑ์ที่ออกจากกระบวนการผลิตก่อนส่งมอบลูกค้า
อยู่ภายใต้มาตรฐานเดียวกับผลิตภัณฑ์ที่ผลิตในญี่ปุ่น

การประกอบธุรกิจผลิตภัณฑ์พลาสติกและแมกนีเซียม
ได้รับการส่งเสริมการลงทุนจากสำนักงานส่งเสริมการลงทุน(บีโอไอ)

2.2 การตลาดและการแข่งขัน

การตลาด

บริษัทรับจ้างผลิตผลิตภัณฑ์ชิ้นส่วนพลาสติกและแมกนีเซียม

- เน้นลักษณะผลิตภัณฑ์ที่บริษัทมีประสบการณ์และความชำนาญ

- จำหน่ายด้วยราคาที่เป็นธรรม สำหรับลูกค้าทุกราย

- ตระหนักและใส่ใจการดูแลด้านบริการต่างๆ เพื่อยึดความสัมพันธ์ที่ดีในระยะยาว

- มุ่งมั่นในการพัฒนาการผลิตและเทคโนโลยีการผลิต
ด้วยความช่วยเหลือทั้งบุคคลากรและเทคนิคการผลิตที่ ทันสมัยจากบริษัทแม่

กลุ่มลูกค้าเป้าหมาย

ผู้ประกอบการที่เป็นผู้ผลิตสินค้าต้นแบบ (Original Equipment Manufacturer)
ที่มีชื่อเสียงเป็นที่รู้จักกันดีในภูมิภาคอื่นในโลก แบรนด์ที่รู้จักคุ้นเคย เช่น แคนนอน ฮอนด้า ซูซูกิ และ
อีซูสุ เป็นต้น โดยปัจจุบันนี้ บริษัทไม่มีลูกค้ารายใดที่มียอดสั่งซื้อถึงร้อยละ20
ของรายได้จากการขายแต่ละปี
บริษัทจึงไม่มีความเสี่ยงจากการพึ่งพิงลูกค้ารายหนึ่งรายใดมากเกินไป

การจัดจำหน่ายและช่องทางการจัดจำหน่าย

บริษัทจัดจำหน่ายโดยตรงให้กับลูกค้า
ที่มีแหล่งผลิตสินค้าในประเทศและลูกค้าที่มีแหล่งผลิตในต่างประเทศ เช่น ญี่ปุ่น เป็นต้น
ซึ่งสัดส่วนรายได้ทั้งสองช่องทาง แสดงอยู่ในโครงสร้างรายได้

+-----------------------------------------------------------------------+
| ตัวอย่างเช่น ผลิตภัณฑ์ชิ้นส่วนพลาสติกสำหรับอุตสาหกรรมยานยนต์                       |
| บริษัทมียอดขายส่งออกไปยังประเทศต่างๆ เป็นดังนี้                                 |
|                                                                       |
|   --------                                                            |
|  -------- --------- --------- -------- -------- ---------- ---------- |
|                                                                       |
|                                                              (ล้านบาท) |
|                                                                       |
|   ญ                                                                   |
| ี่ปุ่น      เม็กซิโก   เวียดนาม   มาเลเซีย   ฟิลิปปินส์   บราซิล    อินโดนีเซีย   รวม |
|                                                                       |
|   61.                                                                 |
| 17    17.22    0.75      0.60      0.72     1.10     0.004      81.56 |
|   --------                                                            |
|  -------- --------- --------- -------- -------- ---------- ---------- |
+-----------------------------------------------------------------------+

แผนภูมิ แสดงสัดส่วนยอดขายในตารางข้างต้น

  [] ตามข้อมูลข้างต้น บริษัทมี ยอดขายส่งออกชิ้นส่วนพลาสติกสำหรับอุตสาหกรรมยานยนต์
  ส่วนใหญ่ส่งออกไปยังประเทศญี่ปุ่น

  ภาวะอุตสาหกรรมและการแข่งขัน

ภาวะอุตสาหกรรมพลาสติก

ปีที่ผ่านมา พบว่า ดัชนีผลผลิตอุตสาหกรรมพลาสติกเพิ่มขึ้นเล็กน้อยร้อยละ 3.74 เมื่อเทียบกับปีก่อน
ทั้งนี้ เนื่องจากอุตสาหกรรมโดยทั่วไปเติบโตอย่างต่อเนื่องจากปี2555
ตัวเลขยอดการผลิตรถยนต์ในช่วงต้นปียังคงสร้างผลดีต่ออุตสาหกรรมพลาสติกที่เป็นส่วนประกอบ
อันเป็นผลพ่วงจากนโยบายรถยนต์คันแรกใน ปีที่ผ่านมา และนโยบายส่งเสริมของภาครัฐต่างๆ
ที่กระตุ้นให้เกิดการจับจ่ายใช้สอยมากขึ้น อาทิเช่น บ้านหลังแรก ค่าจ้างขั้นต่ำ เงินเดือนขั้นต่ำ
เป็นต้น

ปริมาณการส่งออกผลิตภัณฑ์พลาสติก ปี 2556 เท่ากับ 1,058,066.40 ตัน เพิ่มขึ้นร้อยละ 6.74
เมื่อเทียบกับปีก่อน เนื่องจากภาวะเศรษฐกิจของประเทศคู่ค้าหลักของไทยนั้นดีขึ้น
ประกอบกับค่าเงินบาทของไทยอ่อนตัวทำให้การส่งออกเพิ่มขึ้น

ปริมาณการนำเข้าผลิตภัณฑ์พลาสติก ปี 2556 เท่ากับ 555,783.70 ตัน เพิ่มขึ้นร้อยละ 3.43
เมื่อเทียบกับปีก่อน เนื่องจากอุตสาหกรรรมหลักของประเทศ
ที่ใช้พลาสติกเป็นส่วนประกอบยังมีการขยายตัว เช่น ภาคการผลิตของอุตสาหกรรมต่างๆ
ที่เกี่ยวข้องกับพลาสติกยังคงดำเนินไปได้ด้วยดี ไม่ว่าจะเป็นอุตสาหกรรมยานยนต์
อุตสาหกรรมอาหารที่ยังคงมีการส่งออกอย่างต่อเนื่อง ซึ่งส่ง ผลดีต่ออุตสาหกรรมบรรจุภัณฑ์
และอุตสาหกรรมก่อสร้าง

ภาวะอุตสาหกรรมยานยนต์

ปริมาณการผลิตรถยนต์ของประเทศไทยในช่วง 10 เดือนแรกของปี 2556 (ม.ค.-ต.ค.)
มีปริมาณการผลิตรถยนต์ 2,115,375 คัน เมื่อเปรียบเทียบกับ 10 เดือนแรกของปี 2555
เพิ่มขึ้นร้อยละ 7.07 โดยมีปริมาณการผลิตรถยนต์นั่ง 930,690 คัน เพิ่มขึ้นร้อยละ 24.51
รถยนต์ปิกอัพ 1 ตันและอนุพันธ์จำนวน 1,137,329 คัน ลดลงร้อยละ 4.70
แต่รถยนต์เพื่อการพาณิชย์อื่นๆจำนวน47,356 คัน เพิ่มขึ้นร้อยละ 35.69
ซึ่งจากปริมาณการผลิตโดยรวม เป็นการผลิตเพื่อการส่งออกจำนวน 947,021 คัน
คิดเป็นสัดส่วนร้อยละ 44.77
ของปริมาณการผลิตทั้งหมดโดยข้อมูลจากแผนการผลิตของผู้ประกอบการรถยนต์ ประมาณการว่า ในปี
2557 จะมีการผลิตรถยนต์ประมาณ 2,600,000 คัน แบ่งเป็นการผลิตเพื่อจำหน่ายในประเทศ
ประมาณร้อยละ 50-55 และการผลิตเพื่อการส่งออกประมาณร้อยละ 45-50

ภาวะอุตสาหกรรมเครื่องใช้ไฟฟ้าและอิเล็กทรอนิกส์

ในปี 2556 อยู่ในภาวะชะลอตัวเล็กน้อยเมื่อเทียบกับปีก่อน
โดยมาจากทั้งกลุ่มอุตสาหกรรมไฟฟ้าและกลุ่มอุตสาหกรรมอิเล็กทรอนิกส์ที่ปรับตัวลดลง
เนื่องจากผู้บริโภคในประเทศมีการระมัดระวังการใช้จ่ายมากขึ้นจากการใช้เงินล่วงหน้าไปแล้วกับนโยบายของภาครัฐ
ประกอบกับการเปลี่ยนแปลงความต้องการเทคโนโลยีของโลกในการใช้แท็บเล็ต/สมาร์ทโฟนแทนการใช้คอมพิวเตอร์
ทำให้ความต้องการHDD/ชิ้นส่วนอิเล็กทรอนิกส์ลดลง
ส่งผลให้การส่งออกชิ้นส่วนอิเล็กทรอนิกส์ไปจีนลดลงอย่างมากเนื่องจากจีนเป็นฐานการผลิตคอมพิวเตอร์เพื่อส่งออกไปตลาดโลกอุตสาหกรรมไฟฟ้าและอิเล็กทรอนิกส์ในปี
2557 คาดว่าจะปรับตัวเพิ่มขึ้นเล็กน้อยร้อยละ 2-3 เมื่อเทียบปีก่อน
โดยอุตสาหกรรมไฟฟ้าจะขยายตัวร้อยละ 1
ซึ่งมาจากการส่งออกไปตลาดอาเซียนและเอเชียจะปรับตัวดีขึ้น แต่ตลาดในประเทศยังคงชะลอตัวลง
ส่วนอุตสาหกรรมอิเล็กทรอนิกส์คาดว่าจะเพิ่มขึ้นร้อยละ 3
เนื่องจากตลาดสหรัฐอเมริกายังมีความต้องการเพิ่มขึ้นอย่างต่อเนื่อง
นอกจากนี้ดัชนีผลผลิตของอุตสาหกรรมอิเล็กทรอนิกส์ของญี่ปุ่นมีแนวโน้มดีขึ้น ในช่วงปลายปี 2556
ซึ่งเป็นสัญญาณที่จะส่งผลดีให้ในปี 2557 จะปรับตัวได้ดีขึ้น

สรุปภาวะเศรษฐกิจอุตสาหกรรมพลาสติกปี 2556 และแนวโน้มปี 2557

- อุตสาหกรรมโดยทั่วไปเติบโตต่อเนื่องจากปี 2555
ตัวเลขยอดการผลิตรถยนต์ในช่วงต้นปียังคงสร้างผลดีต่ออุตสาหกรรมพลาสติก
ทั้งนี้เป็นผลพวงจากนโยบายรถยนต์คันแรกในปีที่ผ่านมา
และนโยบายส่งเสริมของภาครัฐที่กระตุ้นให้เกิดการใช้จ่ายมากขึ้น
แม้ว่าจะได้รับผลกระทบจากภาวะเศรษฐกิจถดถอยในสหรัฐอเมริกาและยุโรป

- ปัญหาการเมืองที่เริ่มส่อเค้าถึงความไม่มั่นคง
ส่งผลต่อความเชื่อมั่นของนักลงทุนต่อการผลิตและการจำหน่ายสินค้า
รวมถึงการลงทุนเพื่อขยายกำลังการผลิต

- ปัญหาภัยธรรมชาติที่เกิดขึ้นในหลายภูมิภาค ทั้งอุทกภัย วาตภัย ที่ส่งผลภาคการเกษตร
ผลิตภัณฑ์ทางเกษตร ซึ่งจะส่งผลต่อเนื่องมายังผลิตภัณฑ์บรรจุภัณฑ์พลาสติก
และอุปกรณ์พลาสติกทางการเกษตร

- จากการที่ประเทศสิงคโปร์มีกำลังการผลิตเม็ดพลาสติกเพิ่มขึ้นในผลิตภัณฑ์ PE และ PP
จะส่งผลดีต่อผู้ประกอบการพลาสติกไทยในการมีแหล่งซื้อและจำนวนเม็ดพลาสติกเพิ่มขึ้น

แนวโน้ม

- ปัญหาการเมืองในประเทศที่จะส่งผลต่อความเชื่อมั่นในการทำธุรกิจ
การเคลื่อนไหวชุมนุมทางการเมืองโดยฝ่ายต่างๆอย่างต่อเนื่อง
จะส่งผลต่อปริมาณการผลิตและการบริโภคสินค้า

- ปัญหาอุทกภัยในภาคตะวันออกในไตรมาสที่ 3
ที่จะส่งผลต่อภาคการผลิตเครื่องใช้ไฟฟ้าและชิ้นส่วนรถยนต์
เนื่องจากแรงงานประสบอุทกภัยทำให้เดินทางไปทำงานไม่ได้ตามปกติ
และปัญหาอุทกภัยทางภาคใต้ที่จะส่งผลต่อการบริโภคของผลิตภัณฑ์พลาสติก

- ปัญหาเศรษฐกิจของสหรัฐอเมริกา ทั้งนี้ สหรัฐอเมริกานำเข้าสินค้าพลาสติกจากไทยประมาณ
10,000 ล้านบาท คิดเป็นร้อยละ 10 ของการส่งออกผลิตภัณฑ์พลาสติกทั้งหมด

- ปัญหาวิกฤตการณ์ทางการเงินของยุโรปที่หลายฝ่ายเริ่มยอมรับกับการเปลี่ยนแปลงได้มากขึ้น
แต่ยังคงต้องระวังหากมีปัญหาอื่นๆที่จะส่งผลกระทบออกมาได้อีก

2.3 การจัดหาวัตถุดิบ

ผลิตภัณฑ์พลาสติก บริษัทมีโรงงาน 7 โรงที่ปมุธานีและอีก 1 โรงที่สาขาโคราช นครราชสีมา
โดยส่วนใหญ่ บริษัทสั่งซื้อวัตถุดิบจากแหล่งผลิตและจำหน่ายภายในประเทศ ซึ่งมีหลายราย
เนื่องจากประเภทผลิตภัณฑ์พลาสติกที่ลูกค้าต้องการนำไปใช้ในการผลิตสินค้าที่มีลักษณะการใช้งานที่หลากหลายรูปแบบ
ก็ต้องการคุณสมบัติของเนื้อพลาสติกที่ลักษณะแตกต่างกันในหลายรูปแบบ
ซึ่งอาจจะเป็นลักษณะแข็งหรืออ่อน เหนียวหรือเปราะ แตกหักได้ ทนความร้อน
หรือแม้กระทั่งไม่ติดไฟ ทำให้ชนิดวัตถุดิบที่ใช้ผลิตชิ้นงาน จำเป็นต้องมีหลายชนิดด้วย เช่น ABS,
P/C ABS , PET, PMMA PS เป็นต้น โดยผู้จำหน่ายวัตถุดิบหลักและวัตถุดิบอื่นที่ใช้ในการผลิต
มีจำนวนไม่น้อยกว่า 30 ราย
ทำให้บริษัทพิจารณาทางเลือกได้หลายรายและสามารถต่อรองราคากับผู้จำหน่ายวัตถุดิบได้
เว้นแต่กรณีที่ วัตถุดิบที่ไม่มีผลิตในประเทศ จำเป็นต้องนำเข้าแหล่งผลิตและจำหน่ายจากญี่ปุ่น

ผลิตภัณฑ์แมกนีเซียม บริษัทมีโรงงาน 1 โรงที่สาขาโคราช
อยู่ในบริเวณพื้นที่เดียวกันกับโรงงานผลิตภัณฑ์พลาสติก
บริษัทพิจารณาแหล่งผลิตและจำหน่ายจากผู้ค้าที่เสนอราคาเหมาะสมและคุณภาพของเม็ดแมกนีเซียม
ที่ผ่านมา บริษัทสั่งซื้อเม็ดแมกนีเซียมจากแหล่งผลิตและจำหน่ายในประเทศจีน แต่ในปัจจุบัน
บริษัทได้สั่งซื้อเม็ดแมกนีเซียมจากแหล่งผลิตและจำหน่ายในประเทศไต้หวัน
เนื่องจากผู้บริหารได้พิจารณาความเหมาะสมในด้านราคาและคุณภาพของเม็ดแมกนีเซียม
กรณีแหล่งผลิตและจำหน่ายในประเทศสำหรับเม็ดแมกนีเซียม บริษัทยังไม่พบว่า มีอยู่ภายในประเทศ
จึงเป็นเหตุผลสำหรับความเสี่ยงในการจัดหาวัตถุดิบของผลิตภัณฑ์นี้

3. ปัจจัยความเสี่ยง

3.1 ความเสี่ยงในการประกอบธุรกิจ

จากสินค้าล้าสมัย

บริษัทผลิตและจำหน่ายผลิตภัณฑ์แมกนีเซียม ที่เป็นโครงกล้องถ่ายรูป ผลิตที่โรงงาน สาขาโคราช
ในปี 2555 มียอดขาย 459 ล้านบาท คิดเป็นสัดส่วนร้อยละ 19 ของรายได้จากการขายทั้งหมด
และในปี 2556 ยอดขาย 350 ล้านบาท ลดลงร้อยละ 23.67 เนื่องจาก
ผลิตภัณฑ์แมกนีเซียมขึ้นอยู่กับภาวะตลาดกล้องถ่ายรูป ทั้งระดับกลางและระดับบน
ซึ่งผู้ผลิตกล้องถ่ายรูปต่างมุ่งที่จะแข่งขันพัฒนาด้านเทคโนโลยีและนวัตกรรมของกล้องถ่ายรูปให้สามารถตอบสนองการใช้งานได้อย่างมีประสิทธิภาพ
ปัจจัยนี้จึง มีผลกระทบต่อระยะเวลาของความนิยมในกล้องบางรุ่น ซึ่ง อาจไม่ถึงหนึ่งปีที่
แนวโน้มความต้องการกล้องรุ่นนั้นก็เริ่มลดลงและส่งผลกระทบต่อไปยังสินค้าคงเหลือทั้งที่เป็นสินค้าสำเร็จรูปและวัตถุดิบต่างๆที่บริษัทได้จัดเตรียมไว้ตามประมาณการจากลูกค้า
อย่างไรก็ตาม เมื่อเกิดการชะลอคำสั่งซื้อหรือยกเลิกคำสั่งซึ่งเกิดขึ้นไม่บ่อยครั้งนัก
บริษัทได้ดำเนินการปรับเปลี่ยนแผนการผลิตโดยทันทีและเพิ่มการติดตามข้อมูลกับลูกค้าให้บ่อยครั้งขึ้นพร้อมไปกับการติดตามภาวะตลาดกล้องถ่ายรูปด้วย
ซึ่งเป็นทางหนึ่งเพื่อช่วยลดปริมาณสินค้าล้าสมัยได้ ในส่วนของชิ้นงานบางรุ่นที่ล้าสมัย และชัดเจนว่า
ไม่มีคำสั่งซื้อจากลูกค้าแล้ว หากในระยะเวลา ต่อมา
ลูกค้าอาจมีสินค้ารุ่นใหม่ที่มีลักษณะใกล้เคียงกับรุ่นตภัณฑ์ตกรุ่น
และชิ้นงานนั้นอยู่ในวิสัยที่จะสามารถนำมาปรับแต่ง เพื่อนำกลับเข้าสู่กระบวนการผลิตรุ่นใหม่ต่อไปได้

จากการพึ่งพิงบริษัทแม่

บริษัทเป็นบริษัทลูกของบริษัท มิตซูวา อิเล็กทริค อินดัสตรี จำกัด ซึ่งถือหุ้นอยู่ในบริษัทร้อยละ 56.69
และตั้งอยู่ที่ประเทศญี่ปุ่น
ประกอบกิจการรับจ้างผลิตและประกอบชิ้นส่วนพลาสติกที่มีประวัติการดำเนินงานมานานกว่า 50 ปี
ได้ก่อตั้ง “บริษัท ไทยมิตซูวา จำกัด(มหาชน)” เมื่อวันที่ 4 พฤศจิกายน 2530 ในนาม “บริษัท
ไทยมิตซูวา จำกัด”

เพื่อให้สินค้าในประเทศไทยมีคุณภาพได้มาตรฐานเดียวกันกับที่สินค้าที่ผลิตในประเทศญี่ปุ่น
บริษัทจำเป็นต้องใช้เทคโนโลยีการผลิตและการตลาด
ตามสัญญาให้ความช่วยเหลือทางเทคนิคและการพัฒนา (Technical Service Agreement)
ที่ได้ทำกับบริษัทแม่ 2 ฉบับ ทั้งในธุรกิจผลิตภัณฑ์พลาสติก และธุรกิจผลิตภัณฑ์แมกนีเซียม
เพื่อให้ได้รับการสนับสนุนด้านเทคโนโลยีการผลิตที่ก้าวหน้าจากประเทศญี่ปุ่นและความช่วยเหลือทางด้านการตลาดด้วย
โดยที่สัญญาฯที่เกี่ยวกับธุรกิจผลิตภัณฑ์พลาสติก
ได้กำหนดให้บริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
2 ของยอดขายผลิตภัณฑ์พลาสติก หลังหัก ค่าประกันภัย ภาษีขาย ค่าอากร
และค่าใช้จ่ายประเภทอื่นๆ และสัญญาที่เกี่ยวกับธุรกิจผลิตภัณฑ์แมกนีเซียม
ได้กำหนดให้ใบริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
3 ของยอดขายผลิตภัณฑ์แมกนีเซียมหลังหักค่าประกันภัย ภาษีขาย ค่าอากร
และค่าใข้จ่ายประเภทอื่นๆ

3.2 ความเสี่ยงเกี่ยวกับการเงิน

จากอัตราแลกเปลี่ยน

บริษัทมีรายการธุรกิจ ที่เป็นรายได้จากการขาย ซื้อวัตถุดิบ
และค่าบริการกับบริษัทที่เกี่ยวข้องกันอยู่ในระดับ 100 – 200 ล้านบาท
ซึ่งบริษัทไม่ได้มีการทำสัญญาซื้อขายอัตราแลกเปลี่ยนล่วงหน้า
เพื่อป้องกันความเสี่ยงด้านอัตราแลกเปลี่ยน
อันเนื่องจากทรัพย์สินและหนี้สินที่เป็นเงินตราต่างประเทศ ดังเช่น ในรอบปีบัญชี 2555
บริษัทมีลูกหนี้การค้าและลูกหนี้อื่นกับบริษัทที่เกี่ยวข้องกัน 0.07 ล้านดอลล่าร์สหรัฐ และ 38.66
ล้านเยน และมีหนี้สินกับบริษัทที่เกี่ยวข้องกัน 0.87 ล้านดอลล่าร์สหรัฐและ 44.76 ล้านเยน
และมีกำไรจากอัตราแลกเปลี่ยน 12.15 ล้านบาท

บริษัทพิจารณาและประเมินว่า
บริษัทมีความสามารถเพียงพอในการบริหารจัดการระยะเวลาในการเรียกเก็บหนี้และชำระหนี้ที่เป็นสกุลเงินตราต่างประเทศกับบริษัทที่เกี่ยวข้องกันได้อย่างมีประสิทธิภาพ
ดังเช่นในรอบปีบัญชี 2555 กำไรจากอัตราแลกเปลี่ยน 12.15 ล้านบาท และในรอบปีบัญชี
กำไรจากอัตราแลกเปลี่ยน 1.46 ล้านบาท

3.3 ความเสี่ยงเกี่ยวกับการผลิต

จากวัตถุดิบที่มีความสำคัญต่อการผลิต

ในการดำเนินธุรกิจผลิตภัณฑ์พลาสติก
บริษัทจำเป็นต้องใช้เม็ดพลาสติกเป็นวัตถุดิบหลักรวมถึงวัตถุดิบอื่นประกอบกันในกระบวนการผลิตชิ้นงานพลาสติก
เนื่องจากเม็ดพลาสติกเป็นผลพลอยได้จากการกลั่นน้ำมันดิบ
การผันผวนของราคาน้ำมันดิบในตลาดโลก จึงมีผลต่อการผันผวนของราคาเม็ดพลาสติกในประเทศ

ในการสั่งซื้อวัตถุดิบ บริษัทจะสั่งซื้อจากผู้ขายในประเทศ
เว้นแต่กรณีที่วัตถุดิบใดที่ไม่มีแหล่งผลิตและจำหน่ายในประเทศ บริษัทจึงจะสั่งจากต่างประเทศ

ในช่วงระยะเวลา 2 ปีที่ผ่านมา ต้นทุนวัตถุดิบทางตรงเป็นสัดส่วนประมาณร้อยละ 55
ของต้นทุนรวมของผลิตภัณฑ์พลาสติก หากราคาเม็ดพลาสติกมีความผันผวนเพิ่มสูงขึ้น
อาจทำให้กำไรขั้นต้นลดลงบ้าง

อย่างไรก็ตาม
บริษัทมีความสัมพันธ์ทางธุรกิจอันดีกับผู้ขายวัตถุดิบหลักและวัตถุดิบอื่นหลายรายเป็นอย่างดี
และผู้ขายวัตถุดิบที่ทำธุรกิจกับบริษัท เป็นบริษัทที่บริหารโดยชาวญี่ปุ่น
ที่มีความเกื้อกูลพึ่งพากันทางธุรกิจกับบริษัทมาอย่างต่อเนื่อง
หากเกิดกรณีที่ราคาวัตถุดิบผันผวนขึ้นบ้างตามราคาน่ำมันดิบในตลาดโลก
บริษัทมีศักยภาพเพียงพอในการเจรจาต่อรองราคาได้ ในขณะเดียวกัน
บริษัทได้ให้ความสำคัญโดยยึดหลักการบริหารจัดการปริมาณสต๊อกวัตถุดิบไม่ให้เกินความต้องการใช้ในการผลิต
และคำนึงถึงการสูญเปล่าและสูญเสียให้เกิดน้อยที่สุด

ในการดำเนินธุรกิจผลิตภัณฑ์แมกนีเซียม
บริษัทจำเป็นต้องใช้เม็ดแมกนีเซียมที่สั่งซื้อจากแหล่งผลิตและจำหน่ายในประเทศไต้หวัน เนื่องจาก
ไม่มีแหล่งผลิตและจำหน่ายเม็ดแมกนีเซียมภายในประเทศ

3.4 ความเสี่ยงที่มีผลกระทบต่อสิทธิหรือการลงทุนของผู้ถือหุ้น

บริษัทมีผู้ถือหุ้นรายใหญ่

ณ วันที่ 23 พฤษภาคม 2557 บริษัท มิตซูวา อิเล็กทริค อินดัสตรี จำกัด (บริษัทแม่)
ซึ่งถือหุ้นอยู่ในบริษัทร้อยละ 59.25 ของจำนวนหุ้นที่จำหน่ายได้แล้วทั้งหมดของบริษัท
โดยที่กลุ่มยามาด้า ถือหุ้นในบริษัทแม่ร้อยละ 52.03 และถือหุ้นในบริษัทร้อยละ 11.63
ของจำนวนหุ้นที่จำหน่ายได้แล้วทั้งหมดของบริษัท เมื่อพิจารณาแล้ว กลุ่มยามาด้า
ถือหุ้นในบริษัททั้งโดยตรง( เท่ากับร้อยละ 11.63) และโดยอ้อม (เท่ากับร้อยละ 30.83)
รวมเป็น ร้อยละ 42.46 ของจำนวนหหุ้นที่จำหน่ายได้แล้วทั้งหมดของบริษัท
จึงทำให้กลุ่มยามาด้าสามารถควบคุมมติที่ประชุมผู้ถือหุ้นได้ในบางส่วนไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องกฎหมายหรือข้อบังคับบริษัทกำหนดต้องให้ได้รับเสียง 3 ใน 4 ของที่ประชุมผู้ถือหุ้น
ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อรวจสอบและถ่วงดุลเรื่องที่ผู้ถือหุ้นใหญ่เสนอได้

เงินลงทุนในบริษัทร่วมในต่างประเทศ

เนื่องจากบริษัทมีการลงทุนในบริษัทร่วมในต่างประเทศ จึง
อาจได้รับผลกระทบจากการรับรู้ผลการดำเนินงานในรูปของส่วนแบ่งกำไรหรือขาดทุนของบริษัทร่วมและนอกจากนั้น
ยังอาจได้รับผลกระทบจากผลต่างของอัตราแลกเปลี่ยนจากการแปลงค่างบการเงิน
(ตามวิธีส่วนได้เสีย) ซึ่งอาจจะเป็นผลกระทบจากทางบวกหรือทางลบ
ทำให้สินทรัพย์รายการนี้ที่แสดงอยู่ในสินทรัพย์ไม่หมุนเวียนในงบแสดงฐานะการเงิน
อาจเพิ่มขึ้นหรือลดลงได้ตามเหตุผลที่กล่าวมา ตัวอย่างเช่น เงินลงทุนในบริษัท มิตซูวา เพรสซิชั่น
พลาสติก (อู๋ซิ) จำกัด ที่อยู่ในประเทศจีน จากงบแสดงฐานะการเงิน ณ วันที่ 31 มีนาคม ปี 2557
ปี 2556 และ ปี 2555 มีมูลค่าตามบัญชี จำนวนเงิน 76.62 ล้านบาท จำนวนเงิน 67.05ล้านบาท
และ 70,92 ล้านบาท ตามลำดับ เป็นต้น
ซึ่งจำนวนที่ลดลงจะส่งผลกระทบต่อส่วนของผู้ถือหุ้นของบริษัท

4. ทรัพย์สินที่ใช้ในการประกอบธุรกิจ

4.1 ทรัพย์สินที่สำคัญที่ใช้ประกอบธุรกิจหลัก เป็นดังนี้

+-------------------+----------------------+--------+-----------------+
| ประเภท /          | ลักษณะกรรมสิทธิ         | มูลค่า   | ภาระผูกพัน        |
| ลักษณะทรัพย์สิน       |                      | ตามบัญชี |                 |
|                   |                      |        |                 |
|                   |                      | (ล     |                 |
|                   |                      | ้านบาท) |                 |
+-------------------+----------------------+--------+-----------------+
| ที่ดิน               | บริษัทเป็นเจ้าของกรรมสิทธิ์ | 87.83  | ไม่ติดภาระผูกพัน    |
| และส่วนปรับปรุงที่ดิน   |                      |        |                 |
+-------------------+----------------------+--------+-----------------+
| อาคาร             | บริษัทเป็นเจ้าของกรรมสิทธิ์ | 300.45 | ไม่ติดภาระผูกพัน    |
| และส่วนปรับปรุงอาคาร |                      |        |                 |
+-------------------+----------------------+--------+-----------------+
| เครื่องจ            | บร                   | 508.93 | ไม่ติดภาร         |
| ักรเครื่องมือและอุปกรณ์ | ิษัทเป็นเจ้าของกรรมสิทธิ์เค |        | ะค้ำประกันตามเงื่อน |
|                   | รื่องจักรและอุปกรณ์บางส่วน |        | ไขสัญญาเช่าการเงิน |
|                   | และในบางส่วนบริษัท      |        | ซึ่งบริษัทมีสิทธิเลือก  |
|                   | ได้มาตามสัญญาเช่าการเงิน |        | ที่จะซื้อทรัพย์สินนั้นเม |
|                   |                      |        | ื่อสิ้นสุดตามสัญญาเช่า |
|                   |                      |        | โดยที่บริษัทจะต้องป  |
|                   |                      |        | ฏิบัติตามเงื่อนไขและ |
|                   |                      |        | ข้อจำกัดต่างๆที่กำหน |
|                   |                      |        | ดไว้ในสัญญาดังกล่าว |
+-------------------+----------------------+--------+-----------------+
| เครื่องตกแต่งติดตั้ง    | บริษัทเป็นเจ้าของกรรมสิทธิ์ | 9.83   | ไม่ติดภาระผูกพัน    |
| และเครื่องใช้สำนักงาน |                      |        |                 |
+-------------------+----------------------+--------+-----------------+
| ยานพาหนะ          | บริษัทเป็นเจ้าของกรรมสิทธิ์ | 13.67  | ไม่ติดภาระผูกพัน    |
+-------------------+----------------------+--------+-----------------+

ที่ดิน ประกอบด้วยสองส่วน คือ ที่ดินที่ตั้งอยู่ในอำเภอเมืองจังหวัดปทุมธานี รวมเนื้อที่ประมาณ 37.5
ไร่ และทิ่ดินในอำเภอโชคชัย จังหวัดนครราชสีมา รวมเนื้อที่ประมาณ 12.5 ไร่

อาคารที่สำคัญ ได้แก่ อาคารสำนักงานที่ปทุมธานีและที่สาขาโคราช โรงงานผลิตภัณฑ์พลาสติก 7
โรงและ 5 คลังเก็บสินค้าที่ปทุมธานีและโรงงานผลิตภัณฑ์พลาสติก 1
โรงและคลังเก็บสินค้าที่สาขาโคราช และ โรงงานผลิตภัณฑ์แมกนีเซียม 1 โรงที่สาขาโคราช

เครื่องจักรที่สำคัญ ได้แก่ เครื่องฉีดกลุ่มผลิตภัณฑ์พลาสติก พร้อมกับอุปกรณ์
มีขนาดกำลังการผลิตตั้งแต่ร้อยห้าสิบตันไปจนถึงสองพันตัน
มีจำนวนเกือบหนึ่งร้อยชุดเครื่องที่ปทุมธานีและเกือบสามสิบชุดเครื่องที่สาขาโคราช
มีขนาดกำลังการผลิตตั้งแต่หกสิบตันไปจนถึงสี่ร้อยห้าสิบตัน โดยทั่วไป
เครื่องฉีดผลิตภัณฑ์พลาสติกมีอายุการใช้งานได้สูงถึง 20 ปี
และเครื่องฉีดที่ใช้กลุ่มผลิตภัณฑ์แมกนีเซียมพร้อมอุปกรณ์ 3 เครื่อง แต่ละเครื่องมีขนาดกำลังการผลิต
280 ตันควบกับเครื่องซีเอ็นซี 44 เครื่อง

  4.2 การลงทุนในบริษัทร่วม

บริษัทมีนโยบายการลงทุนในธุรกิจการผลิต พ่นสี พิมพ์สี
และประกอบชิ้นส่วนชิ้นส่วนผลิตภัณฑ์พลาสติกที่ใช้ในอุตสาหกรรม
เนื่องจากบริษัทและบริษัทแม่ที่ญี่ปุ่นมีความชำนาญในธุรกิจดังกล่าว โดยบริษัทเล็งเห็นว่า
การลงทุนนั้นจะต้องก่อให้เกิดผลประโยชน์เชิงเศรษฐกิจและความมั่งคั่งเติบโตต่อไปได้ ซึ่งในปัจจุบัน
บริษัทยังไม่มีนโยบายที่จะลงทุนเพิ่มในระยะเวลาอันใกล้

5. ข้อพิพาททางกฎหมาย

-บริษัทไม่มีข้อพิพาททางกฎหมาย-

6. ข้อมูลทั่วไปของบริษัทและบริษัทในเครือ

ชื่อบริษัท : บริษัท ไทยมิตซูวา จำกัด (มหาชน)

(Thai Mitsuwa Public Company Limited)

ชื่อย่อ : TMW

เลขทะเบียนบริษัท : 0107546000032

ที่ตั้ง : สำนักงานใหญ่

เลขที่ 31 หมู่ 2 ถนนลาดหลุมแก้ว อำเภอเมือง จังหวัดปทุมธานี 12000

: สาขานครราชสีมา

เลขที่ 159 หมู่ 6 ตำบลท่าอ่าง อำเภอโชคชัย จังหวัดนครราชสีมา 30190

ประกอบธุรกิจ : รับจ้างผลิต พ่นสีและประกอบชิ้นส่วนพลาสติก
ที่โรงงานปทุมธานีและที่โรงงงานสาขาโคราช นครราชสีมา
ซึ่งลูกค้าบริษัทเป็นผู้ผลิตเครื่องใช้ไฟฟ้าและเครื่องใช้อิเล็กทรอนิกส์ ประเภทออดิวิชชวล;
เครื่องใช้ในสำนักงานและเครื่องใช้ไฟฟ้าภายในบ้าน; รถยนต์ รถกระบะและรถจักรยานยนต์

รับจ้างผลิตซ่อมปรับปรุงและจำหน่ายแม่พิมพ์

รับจ้างผลิต พ่นสีและประกอบชิ้นส่วนแม็กนีเซียม ที่โรงงานสาขาโคราช นครราชสีมา
ซึ่งลูกค้าบริษัทเป็นผู้ผลิตกล้องถ่ายรูป

Web Site : http://www.thaimitsuwa.com

โทรศัพท์ : (02) 581-5558-60, (02) 581-2157-61

โทรสาร : (02) 581-6160, 02-581-3796

ทุนจดทะเบียน : 199.50 ล้านบาท

ประกอบด้วย หุ้นสามัญ 39.90 ล้านหุ้น มูลค่าหุ้นละ 5 บาท

ทุนที่ออกและชำระเต็มมูลค่า : 199.50 ล้านบาท เป็น หุ้นสามัญ 39.90 ล้านหุ้น มูลค่าหุ้นละ 5
บาท

บริษัทในเครือ

ชื่อบริษัท : บริษัท มิตซูวาเพรสซิชั่นพลาสติก(อู๋ซี)จำกัด

ที่ตั้ง : A-A Machiner & Electronics Park, Wu Xi National Hi-tech Zone

ประกอบธุรกิจ : Plastic injection, painting, Laser and assembly

โทรศัพท์ : (86) 510-8520-0396

โทรสาร : (86) 510-8520-4899

อีเมล์แอดเดรส : Mitsuwawuxi@hotmail.com

ทุนจดทะเบียน : 5 ล้านเหรียญสหรัฐ (เทียบเท่าราคาทุนตามบัญชี 104.15 ล้านบาท)

สัดส่วนการลงทุน : ร้อยละ 50

ชื่อบริษัท : บริษัท มิตซูวา วินาพลาสต์ จำกัด

ที่ตั้ง : Lot B8, Que Vo Industrial Zone, Bac Ninh Province, Vietnam

ประกอบธุรกิจ : Plastic injection molding, painting, and the other
additional processing

Design and production of plastic injection mold

Magnecium molding with thixo molding method

โทรศัพท์ : (84) 241-634-362-7

โทรสาร : (84) 241-634-368

ทุนจดทะเบียน : 3.8 ล้านเหรียญสหรัฐ (เทียบเท่าราคาทุนตามบัญชี 56.32 ล้านบาท)

สัดส่วนการลงทุน : ร้อยละ 40.79

(บริษัท มิตซูวาวินาพลาสต์ จำกัด ได้หยุดการดำเนินธุรกิจแล้ว
และอยู่ในกระบวนการชำระบัญชีตามกฎหมาย ซึ่งคาดว่าจะเสร็จสิ้นภายในงวดบัญชีถัดไป)

บุคคลอ้างอิงอื่นๆ

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ชั้น 4, 6-7 อาคารตลาดหลักทรัพย์แห่งประเทศไทย

  เลขที่ 62 ถนนรัชดาภิเษก แขวงคลองเตย เขตคลองเตย กรุงเทพฯ 10110

  โทรศัพท์: +66(0) 2359-1200-7

  โทรสาร: +66(0) 2359-1259

(ข) ผู้สอบบัญชี : 1. นางเกษรี ณรงค์เดช ผู้สอบบัญชีรับอนุญาตเลขที่ 76

2. นายชัยยุทธ อังศุวิทยา ผู้สอบบัญชีรับอนุญาตเลขที่ 3885

3. นางณัฐสรัคร์ สโรชนันท์จีน ผู้สอบบัญชีรับอนุญาตเลขที่ 4563

  4. นายสุมิตร ขอไพบุลย์ ผู้สอบบัญชีรับอนุญาตเลขที่ 4885

  สำนักงาน เอ. เอ็ม.ที. แอสโซซิเอท

  491/127 อาคารสีลมพลาซ่า ถนนสีลม บางรัก กรุงเทพฯ 10500

  โทรศัพท์: (02) 234-1676, 234 -1678, 237-2132

  โทรสาร: (02) 237-2133

(ค) ที่ปรึกษาทางกฎหมาย : สำนักงานเนติวรกฤตทนายความ

15/3 หมู่ 5 ซอยเพชรเกษม 39/1 ถนนเพชรเกษม แขวงบางหว้า

เขตภาษีเจริญ กรุงเทพฯ 10160

โทรศัพท์ : (02) 804-7525

โทรสาร : (02) 455-8404